PATVIRTINTA
Anykščių rajono savivaldybės administracijos direktoriaus 
2023 m. kovo 7 d. įsakymu Nr. 1-AĮ-166


ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS ĮGYVENDINIMO IR DARBDAVIŲ ATRANKOS ORGANIZAVIMO TVARKOS APRAŠAS


I SKYRIUS
BENDROSIOS NUOSTATOS

1.	Anykščių rajono savivaldybės užimtumo didinimo programos įgyvendinimo ir darbdavių atrankos organizavimo tvarkos aprašas (toliau – Aprašas) reglamentuoja Anykščių rajono savivaldybės užimtumo didinimo programos įgyvendinimo ir darbdavių atrankos (toliau – Atranka) organizavimo bei vykdymo sąlygas ir tvarką.
2.	Atranką vykdo Anykščių rajono savivaldybės užimtumo didinimo programos įgyvendinimo ir darbdavių atrankos komisija (toliau – Komisija), kurią tvirtina Anykščių rajono savivaldybės administracijos (toliau – Savivaldybės administracija) direktorius. 
3.	Atrankos tikslas – atrinkti nevyriausybines organizacijas (toliau – Darbdaviai), pageidaujančias vykdyti Anykščių rajono savivaldybės 2023 m. užimtumo didinimo programoje (toliau – Užimtumo didinimo programa) numatytus terminuotus darbus ieškantiems darbo asmenims, užsiregistravusiems Užimtumo tarnybos prie Socialinės apsaugos ir darbo ministerijos Panevėžio klientų aptarnavimo departamento Anykščių skyriuje (toliau – Panevėžio klientų aptarnavimo departamento Anykščių skyrius) ir atitinkantiems šios programos tikslines grupes. 
4.	Atranka organizuojama vadovaujantis Lietuvos Respublikos užimtumo įstatymu, Užimtumo didinimo programa ir kitais teisės aktais.

II SKYRIUS
ATRANKOS SĄLYGOS IR REIKALAVIMAI

5.	Atranka organizuojama vieną kartą per metus, o prireikus ir dažniau Komisijos sprendimu.
6.	Atrankoje gali dalyvauti Darbdaviai, kurie numato įdarbinti asmenis iš Užimtumo didinimo programoje nurodytų tikslinių grupių pagal terminuotas darbo sutartis. 
7.	Atranka skelbiama Anykščių rajono savivaldybės (toliau – Savivaldybė) internetiniame puslapyje. Skelbime nurodomos Atrankos sąlygos (Užimtumo didinimo programa, darbdavių atrankos kriterijai, pasiūlymų pateikimo terminai ir vieta, Užimtumo didinimo programos terminuotų darbų terminai, atsakingo už Atrankos dokumentų priėmimą asmens telefono numeris ir kt.) bei kita reikalinga informacija.
8.	Atrankoje norintys dalyvauti Darbdaviai turi pateikti:
8.1.	užpildytą paraišką (Aprašo 1 priedas);
8.2.	 įmonės registracijos patvirtintą kopiją (ankstesniais metais Atrankoje dalyvavusioms organizacijoms pateikti nereikia);
8.3.	lėšų poreikio vykdyti Užimtumo didinimo programą sąmatą (Aprašo 2 priedas);
8.4.	įsipareigojimą (Aprašo 3 priedas).
9. Paraiška ir kiti priedai turi būti užpildyti kompiuteriu, pasirašyti ir pateikti pdf formatu ar kitu formatu, kurį galima būtų peržiūrėti naudojant Microsoft Office programinę įrangą, Savivaldybės administracijos Socialinės paramos skyriui vienu elektroniniu laišku el. p. socialinis@anyksciai.lt, nurodant Atrankos pavadinimą. Paraiška turi būti pateikta iki atrankos skelbime nurodytos paskutinės projektų pateikimo dienos 23.59 val. 
10.	Atrankos dalyvių pateiktos paraiškos užregistruojamos Anykščių rajono savivaldybės užimtumo didinimo programos įgyvendinimo ir darbdavių atrankos organizavimo paraiškų registre. Paraiškos, pateiktos kitu nei atrankos skelbime nurodytu būdu ir (ar) adresu, paraiškų registre neregistruojamos ir nevertinamos. Apie tai, kad paraiška gauta ir kad jai suteiktas numeris, pareiškėjas informuojamas elektroniniu paštu per 1 darbo dieną nuo paraiškos gavimo Savivaldybės administracijos elektroniniame pašte dienos. Pasibaigus šiame punkte nurodytam terminui ir pareiškėjui negavus paraiškos gavimo fakto patvirtinimo, t. y. kad paraiška gauta ir jai suteiktas numeris, jis per 1 darbo dieną nuo šiame punkte nurodyto termino pabaigos privalo elektroniniu paštu ar telefonu kreiptis į Savivaldybės administraciją ir pranešti, jog negavo paraiškos gavimo fakto patvirtinimo, taip pat pateikti išsiuntimo faktą įrodančius duomenis (išsiųsto elektroninio laiško nuorašas). Jei nustatoma, kad paraiška išsiųsta, bet Savivaldybės administracijoje ji nebuvo gauta, pareiškėjas ne vėliau kaip per 2 darbo dienas nuo savivaldybės prašymo pateikti dokumentus gavimo dienos pakartotinai pateikia paraišką ir reikiamus dokumentus. Pareiškėjui nepateikus paraiškos bei išsiuntimo faktą įrodančių duomenų, paraiškos neregistruojamos ir nevertinamos.
11. Darbdaviai Atrankai gali pateikti tik vieną paraišką. Pateikus paraišką ją taisyti, tikslinti, pildyti ar teikti papildomus dokumentus pareiškėjo iniciatyva negalima. 
12.	Jeigu Užimtumo didinimo programoje numatytų terminuotų darbų vykdymui neįregistruojamas nė vienas dalyvis, Atranka laikoma neįvykusia ir Komisija gali Atranką skelbti antrą kartą.
III SKYRIUS
PARAIŠKŲ VERTINIMAS IR DARBDAVIŲ ATRANKA

13.	Vertinamos paraiškos tik tų Darbdavių, kurie įsipareigoja pasibaigus Užimtumo didinimo programoje numatytiems terminuotiems darbams, papildomai įdarbinti asmenį (-is) savo lėšomis 1 (vienam) mėnesiui, jei asmuo (-ys) dirbo 3–4 mėnesius ir 2 (dviem) mėnesiams, jei asmuo (-ys)  dirbo 5–6 mėnesius. Šis įsipareigojimas netaikomas kaimiškose teritorijose veikiančioms nevyriausybinėms organizacijoms, tenkinančioms vietos bendruomenės poreikius. 
14.	Paraiškos Komisijos sprendimu gali būti atmestos, jei pareiškėjai neatitinka keliamų reikalavimų, nepateikti reikiami dokumentai, paraiška ne visiškai užpildyta ar užpildyta ne taip, kaip reikia. Paraiškos taip pat gali būti atmestos, jeigu pareiškėjas nevykdė įsipareigojimų dalyvaudamas Užimtumo didinimo programoje ankstesniais metais, atsisakė įgyvendinti terminuotus darbus ir / ar nutraukė užimtumo didinimo programos finansavimo sutartis.  
15.	Pasibaigus paraiškų ir kitų dokumentų dėl dalyvavimo Atrankoje pateikimo terminui, Komisija susipažįsta su pateiktomis paraiškomis ir dokumentais, vertina juos, atrenka Darbdavius, galinčius dalyvauti Užimtumo didinimo programoje, ir paskirsto lėšas atsižvelgdami į Užimtumo didinimo programai įgyvendinti skirtas lėšas. Skirstant lėšas Darbdaviams, prioritetas teikiamas kaimiškose teritorijose veikiančioms nevyriausybinėms organizacijoms, tenkinančioms vietos bendruomenės poreikius.
16. Komisija priima sprendimą dėl Atrankos rezultatų ne vėliau kaip per 20 (dvidešimt) dienų nuo paraiškų pateikimo termino pabaigos. 
17. Komisija per 5 (penkias) darbo dienas nuo sprendimo dėl Atrankos rezultatų priėmimo dienos, su priimtu sprendimu supažindina Savivaldybės administracijos direktorių, kuris ne vėliau kaip per 5 (penkias) darbo dienas priima sprendimą dėl Programos darbų finansavimo.
18. Atrankos rezultatai įforminami protokolais, kuriuos pasirašo Komisijos pirmininkas ir sekretorius.
19.	Kiekvienas Atrankos dalyvis ne vėliau kaip per 5 (penkias) darbo dienas nuo Savivaldybės administracijos direktoriaus įsakymo pasirašymo dienos raštu informuojamas apie atrankos rezultatus ir skirtą finansavimą.
20.	Apie Atrankos rezultatus ir skirtą finansavimą skelbiama Savivaldybės internetiniame puslapyje www.anyksciai.lt.

IV SKYRIUS 
BAIGIAMOSIOS NUOSTATOS

21.	Su Atranka susiję dokumentai saugomi Lietuvos Respublikos archyvų įstatymo nustatyta tvarka.
22.	Ginčai dėl Atrankos organizavimo ir Komisijos sprendimo sprendžiami Lietuvos Respublikos įstatymų ir kitų teisės aktų nustatyta tvarka.
23.	Už Komisijos sprendimus pagal kompetenciją atsako Komisijos pirmininkas, sekretorius ir nariai Lietuvos Respublikos įstatymų nustatyta tvarka.
__________________________

Anykščių rajono savivaldybės užimtumo didinimo 
programos įgyvendinimo ir darbdavių atrankos 
organizavimo tvarkos aprašo 1 priedas



Anykščių rajono savivaldybės administracijai


PARAIŠKA
DĖL DALYVAVIMO ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS ĮGYVENDINIMO IR DARBDAVIŲ ATRANKOJE  

__________________
(paraiškos užpildymo data)


	Juridinio asmens pavadinimas

	

	Teisinė forma, juridinio asmens kodas
	

	Adresas 

	

	Elektroninio pašto adresas 

	

	Telefono ryšio numeris 

	

	Banko pavadinimas
	


	Banko kodas
	


	Sąskaitos numeris
	


	Programos dalyvių skaičius 

	Nurodyti, kiek asmenų bus įdarbinti pagal terminuotus darbus

	Darbų atlikimo terminas 

	Nurodyti terminuotų darbų vykdymo terminus (nuo... iki ...)

	Terminuotų darbų pobūdis 

	Trumpai aprašyti 





___________________________________________________
Pareiškėjo vadovo / įgalioto asmens vardas ir pavardė, parašas  

___________________________________________________
Pareiškėjo finansininko vardas ir pavardė, parašas

A. V.


_______________

Anykščių rajono savivaldybės užimtumo didinimo 
programos įgyvendinimo ir darbdavių atrankos organizavimo tvarkos aprašo 2 priedas



(Juridinio asmens pavadinimas)


LĖŠŲ POREIKIO VYKDYTI UŽIMTUMO DIDINIMO PROGRAMĄ
SĄMATA


	
Mėnuo
	
Darbų 
pradžia
	
Darbų
pabaiga
	
Darbų trukmė (darbo 
dienos)
	
Darbuotojų skaičius*
	
Darbo užmokesčio
suma,
Eur
	
Socialinio draudimo įmokų suma, Eur 

	
Piniginė    kompensacija už  nepanaudotas  atostogas,
Eur
	
Socialinių įmokų suma, priskaičiuota nuo kompen-sacijos už nepanaudotas atostogas, Eur
	
Lėšų 
poreikis iš viso,
Eur

	1.	
	2.	
	3.	
	4.	
	5.	
	6.	
	7.	
	8.	
	9.	
	10.	

	Sausis
	
	
	
	
	
	
	
	
	

	Vasaris
	
	
	
	
	
	
	
	
	

	Kovas
	
	
	
	
	
	
	
	
	

	...
	
	
	
	
	
	
	
	
	

	IŠ VISO
	
	
	
	
	
	
	
	
	



* Faktinis dirbančių asmenų skaičius 


Vadovas / įgaliotas asmuo					____________________________________
(parašas, vardas ir pavardė)


Vyr. finansininkas						 ____________________________________
(parašas, vardas ir pavardė)



Anykščių rajono savivaldybės užimtumo didinimo 
programos įgyvendinimo ir darbdavių atrankos organizavimo tvarkos aprašo 3 priedas




ĮSIPAREIGOJIMAS 

______________________________
(Juridinio asmens pavadinimas)


20____ m. Užimtumo didinimo programos darbams vykdyti prašome skirti _________________ Eur  
(nurodoma visa darbų vykdymui 
reikalinga suma) 

☐ Užtikriname, kad visos paskirtos lėšos bus panaudotos. 
☐ Įsipareigojame pasibaigus Užimtumo didinimo programoje numatytiems terminuotiems darbams papildomai įdarbinti asmenis savo lėšomis 1 mėnesiui, jei asmuo (-ys) dirbo pagal programą 3–4 mėn., ir 2 mėnesiams, jei asmuo (-ys) dirbo 5–6 mėn. (jeigu įsipareigojimas netaikomas, pažymėti žemiau esant langelį). 
☐ Įsipareigojimas papildomai įdarbinti asmenis savo lėšomis netaikomas (Užimtumo didinimo programos 19 punktas). 


	(Vadovas)
	
	(parašas)
	
	(vardas ir pavardė)




	(Finansininkas)
	
	(parašas)
	
	(vardas ir pavardė)





	(data)


A.V.


_______________
 		
